حجت الاسلام ڈاکٹر سید شفقت حسین شیرازی :

بیت المقدس اور فلسطین کی مکمل آزادی پاکستانی عوام کا مشترکہ موقف ہے | شاہ محمود قریشی کا بیان قابل مذمت ہے

مجلس وحدت مسلمین پاکستان کے مرکزی سیکریٹری امور خارجہ نے کہا کہ ناجائز اسرائیلی تسلط کو فلسطین کی سرزمین پر قبول کرنا مسئلہ کشمیر سے ایک بڑی خیانت ہو گی ۔

خبر کا کوڈ: ۴۳۹۸۰۰

تاریخ: ۱۹ ارديبهشت ۲۰۱۹ - ۱۳:۱۹

رسا نیوز ایجنسی کی رپورٹ کے مطابق مجلس وحدت مسلمین پاکستان کے مرکزی سیکریٹری امور خارجہ حجت الاسلام ڈاکٹر سید شفقت حسین شیرازی نے کہاہے کہ میونخ جرمنی کی کانفرنس میں شرکت کے دوران پاکستان کے وزیر خارجہ شاہ محمود قریشی کے اسرائیلی چینل کو انٹرویو دینے اور مشروط غاصب صہیونی ریاست کو قبول کرنے اور اسرائیل سے تعلقات کی راہ ہموار کرنے کا بیان دینے کی بھرپور مذمت کرتے ہیں۔

فلسطین پر طاقت کے بلبوتے پر غاصبانہ تسلط کو قبول نہ کرنے کا پاکستان کے عوام کا موقف ایک اصولی موقف ہےاور جب تک ہمارے فلسطینی بھائی اپنے اس حق کا مطالبہ کرتے رہیںگے پاکستانی عوام ہمیشہ اپنے فلسطینی مسلمان بھائیوں کی حمایت جاری رکھیں گے۔ ناجائز اسرائیلی تسلط کو فلسطین کی سرزمین پر قبول کرنا مسئلہ کشمیر سے ایک بڑی خیانت ہو گی ،سعودی کرسی اقتدار کی بقاء کی خاطر کی جانے والی صدی کی ڈیل کی بھی بھرپور مذمت کرتے ہیں۔

انہو ں نے مزید کہاکہ بیت المقدس اور فلسطین کی مکمل آزادی پاکستانی عوام کا مشترکہ موقف اور نقطہ اتحاد ہے. تمام مسالک ومذاہب کے مسلمان اس نقطے پر متحد ہیں اور اپنے اتحاد کا اظہار ہر سال مشترکہ یوم القدس منا کر کرتے ہیں اور سب مسلمان فلسطین کی آزادی کے لئے کی جانے والی مقاومت کی جدوجہد اور آزادی خواہ تحریکوں کی حمایت کرتے ہیں ،اس لئے ہم حکمرانوں کو ایک نیا فتنہ ایجاد کرنے کی اجازت ہرگز نہیں دیں گے۔

انڈیا اگر کشمیری عوام کے حق خود ارادیت کر قبول کر لیتا اور طاقت کا بے دریغ استعمال نہ کرتا تو آج اس قسم کے واقعات رونما نہ ہوتے، گذشتہ 70 سال سے زیادہ عرصہ گزر چکا ہے کہ ہمارے کشمیری بھائی مسلسل قربانیاں دے رہے ہیں، لاکھوں کی تعداد میں شہید اور زخمی ہوئے ہیں اور لاکھوں کی انڈین قابض فوج انکے بلند ارادوں اور آزادی کے جذبے کو ماند نہیں کر سکی اور اگر دشمن نے جارحیت کی حماقت کی تو پوری پاکستانی قوم اسکا منہ توڑ جواب دے گی۔/۹۸۹/ف۹۴۰/